YK:n siirtolaissopimus GCM:ää vastustava kansalaisaloite on julkaistu tänään. Kansalaisaloitteen puuhamiehenä toimii dosentti Arto Luukkanen (ps.).

Kansalaisaloitteessa esitetään, että ”GCM-sopimus on katsottava virheellisesti tuoduksi Suomen yhteiskunnalliseen päätöksentekoon ja on sitä kautta Suomessa kaikilta osiltaan toimivallan ulkopuolella. Sitä ei saa käyttää minkäänlaisena oikeuslähteenä eikä siihen saa vedota Suomen ulko- tai sisäpolitiikkaa määriteltäessä.”

Kansalaisaloitteen perusteluissa todetaan GCM-sopimuksen rajoittavan Suomen suvereniteettia maahanmuuttoasioissa: ”Sen jälkeen emme voi enää määrätä omista rajoistamme ja joudumme ottamaan vastaan massoittain maahanmuuttajia, jotka vaikeuttavat suomalaisen yhteiskunnan normaalia toimintaa ja laskevat suomalaista palkkatasoa tekemällä työtä alipalkattuina.”

Perustelut jatkuvat: ”GCM-sopimus ei ole kansallisen edun mukainen eikä sitä ole käsitelty asianmukaisesti Suomen eduskunnassa. Koska eduskunta ei ole varsinaisesti hyväksynyt tai allekirjoittanut tätä sopimusta, eikä kansainvälistä velvoitetta vielä ole, voi eduskunta todeta GCM-prosessin laittomaksi ja mitättömäksi. ”

Jos kansalaisaloite kerää 50 000 nimeä, voi aloitteen tekijä toimittaa sen eduskunnan käsiteltäväksi lakialoitetta varten.

Kansalaisaloite löytyy täältä >

SUOMEN UUTISET